钦定古今图书集成/明伦汇编/官常典/第544卷 > 《玉门关盖将军歌》岑参
## 钦定古今图书集成/明伦汇编/官常典/第544卷 > 《玉门关盖将军歌》岑参

“盖将军真丈夫，行年三十执金吾，身长七尺颇有须。
玉门关城迥且孤，黄沙万里白草枯。南邻犬戎北接
胡，将军到来备不虞。”“五千甲兵胆力粗，军中无事但
欢娱。暖屋绣帘红地炉，织成壁衣花氍毹。灯前侍婢
泻玉壶，金铛乱点野酡酥。紫绂金章左右趋，问著只
是苍头奴。”“美人一双闲且都，朱唇翠眉映明矑。清歌”
一曲世所无，今日喜闻《凤将雏》，可怜绝胜秦罗敷。使
君五马谩踟蹰。野草绣窠紫罗襦，红牙缕马对樗蒱。
玉盘纤手撒作卢，众中夸道不曾输。枥上昂昂皆骏
驹，桃花叱拨价最殊。骑将猎向城南隅，腊日射杀千
年狐。我来塞外按边储，为君取醉酒剩沽。醉争酒盏
相喧呼，忽忆咸阳旧酒徒。